sagorsarker/bangla-wikipedia huggingface dataset:
দ্য ব্যানশিজ অব ইনিশেরিন

দ্য ব্যানশিজ অব ইনিশেরিন () হল মার্টিন মাকডনা রচিত, পরিচালিত ও সহ-প্রযোজিত ২০২২ সালের তিক্ত বিগোয়ান্ত হাস্যরসাত্মক চলচ্চিত্র। আয়ারল্যান্ডের পশ্চিম উপকূলের দূরবর্তী একটি দ্বীপের পটভূমিতে নির্মিত চলচ্চিত্রটিতে শ্রেষ্ঠাংশে অভিনয় করেন কলিন ফ্যারল ও ব্রেন্ডান গ্লিসন এবং পার্শ্ব চরিত্রে অভিনয় করেন কেরি কনডন ও ব্যারি কিওগান। এই চলচ্চিত্রের মধ্য দিয়ে ফ্যারল ও গ্লিসন মাকডনার প্রথম চলচ্চিত্র "ইন ব্রুজেস" (২০০৮)-এর পর পুনরায় একত্রে কাজ করেন।
২০২২ সালের ৫ই সেপ্টেম্বর ভেনিস আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী হয়। ফ্যারল সেখানে শ্রেষ্ঠ অভিনেতা বিভাগে ভোল্পি কাপ এবং মাকডনা শ্রেষ্ঠ চিত্রনাট্য বিভাগে গোল্ডেন ওসেয়া অর্জন করেন। সার্চলাইট পিকচার্স ২০২২ সালের ২১শে অক্টোবর চলচ্চিত্রটি আয়ারল্যান্ড, যুক্তরাজ্য ও মার্কিন যুক্তরাষ্ট্রে মুক্তি দেয়। চলচ্চিত্রটি বিপুল প্রশংসা অর্জন করে, বিশেষ করে মাকডনার পরিচালনা ও চিত্রনাট্য, প্রধান অভিনয়শিল্পীদের অভিনয় এবং কার্টার বারওয়েলের সুরের। ন্যাশনাল বোর্ড অব রিভিউ ২০২২ সালের সেরা ১০ চলচ্চিত্রের তালিকায় এই চলচ্চিত্রটিকে স্থান দেয়। অধিকন্তু, ২০ মিলিয়ন মার্কিন ডলারে নির্মিত চলচ্চিত্রটি বিশ্বব্যাপী ৪১.২ মিলিয়ন মার্কিন ডলার আয় করে।
চলচ্চিত্রটি অসংখ্য পুরস্কার ও মনোনয়ন লাভ করে, তন্মধ্যে রয়েছে ৯৫তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ পরিচালনা, শ্রেষ্ঠ অভিনেতা (ফ্যারল)-সহ ৯টি মনোনয়ন; ৮০তম গোল্ডেন গ্লোব পুরস্কারে ৮টি মনোনয়ন থেকে ৩টি জয়: শ্রেষ্ঠ সঙ্গীতধর্মী বা হাস্যরসাত্মক চলচ্চিত্র, শ্রেষ্ঠ সঙ্গীতধর্মী বা হাস্যরসাত্মক অভিনেতা ও শ্রেষ্ঠ চিত্রনাট্য; ৭৬তম ব্রিটিশ একাডেমি চলচ্চিত্র পুরস্কারে শ্রেষ্ঠ চলচ্চিত্র-সহ ৯টি মনোনয়ন, ক্রিটিকস চয়েস চলচ্চিত্র পুরস্কারে শ্রেষ্ঠ চলচ্চিত্র-সহ ৮টি মনোনয়ন; এবং স্ক্রিন অ্যাক্টরস গিল্ড পুরস্কারে সেরা অভিনয়শিল্পীদল-সহ ৫টি বিভাগে মনোনয়ন।
এম. এস. সুন্দরী বাই

মাদুরাই সৌরাষ্ট্র সুন্দরী বাই (২ মার্চ, ১৯২৩ – ১২ মার্চ, ২০০৬) ছিলেন একজন ভারতীয় অভিনেত্রী, গায়ক এবং নৃত্যশিল্পী। তিনি মূলত ১৯৪০ থেকে ১৯৭০ এর দশক পর্যন্ত তামিল সিনেমায় কাজ করেছিলেন। সুন্দরী বাই ছিলেন লেখক ও পরিচালক কথামঙ্গলাম সুব্বুর স্ত্রী। তার উল্লেখযোগ্য চলচ্চিত্রগুলির মধ্যে রয়েছে"আদমি" (১৯৩৯), "মদনকামরাজন" (১৯৪১), "নন্দনার" (১৯৪২), "দাসি অপরাঞ্জি" (১৯৪৪), "কান্নাম্মা এন কাধালি" (১৯৪৫), "মিস মালিনী" (১৯৪৭), "চন্দ্রলেখা" (১৯৪৮), "আভাইয়ার" (১৯৫৩), "ভাঞ্জিকোত্তাই ভ্যালিবান" (১৯৫৮), "দেবাপিরাভি" (১৯৬০), "পাডিক্কাধা মেধাই" (১৯৬০) এবং "সিলা নেরাঙ্গালিল সিলা মানিথারগাল" (১৯৭৬)।
সুন্দরী বাই ১৯২৩ সালে ভারতের মাদুরাইতে জন্মগ্রহণ করেন। তার সম্প্রদায়ের নাম ছিলো সৌরাষ্ট্র। একজন পারিবারিক বন্ধু তাকে বোম্বে (বর্তমানে মুম্বাই) পাঠানোর জন্য তার বাবা-মাকে রাজি করান। ১৯৩০-এর দশকে, তিনি একটি বিজ্ঞাপন চলচ্চিত্রে অভিনয় করেন। চলচ্চিত্র প্রযোজক এসএস ভাসান প্রযোজক কৃষ্ণস্বামী সুব্রহ্মণ্যমের এমপিপিসি স্টুডিও কিনে এর নাম রাখেন জেমিনি স্টুডিও। সুন্দরী বাই স্টাফ আর্টিস্ট হিসেবে সেখানে যোগ দেন। সে স্টুডিওর প্রথম তামিল প্রযোজনা "মদনকামরা" (১৯৪১) চলচ্চিত্রে তিনি একটি প্রধান ভূমিকায় অভিনয় করেন। তিনি "নন্দন" (১৯৪২) চলচ্চিত্রে একজন বস্তির মেয়ের ভূমিকায় এবং দাসী চরিত্রে "অপরাহ্ন" (১৯৪৪) ছবিতে অভিনয় করে সবার নজরে আসেন। পরে তিনি কোথালাঙ্গলম সুব্বুর প্রেমে পড়েন। সুব্বু ছিলেন জেমিনি স্টুডিওর একজন লেখক, অভিনেতা এবং পরিচালক। সুন্দরী পরবর্তীতে তাকে বিয়ে করেন। ১৯৪৫ সালে সুন্দরী সুব্বুর লেখা দ্বিতীয় বিশ্বযুদ্ধের চলচ্চিত্র "কান্নাম্মা এন কাধালিতে" (১৯৪৭) এর প্রধান ভূমিকায় অভিনয় করেছিলেন। সমালোচক জরিপে উৎরে গেলেও বাণিজ্যিকভাবে মুখ থুবড়ে পড়ে চলচ্চিত্রটি। সুন্দরী এই ছবিতে দুটি গান গেয়েছিলেন যা হিট হয়েছিল। পরে তিনি "চন্দ্রলেখা", "সামসারাম", "মুন্দ্রু পিল্লাইগাল", "আভাইয়ার", ভ্যালিয়িন সেলভান, এঙ্গা "ভিত্তু মহালক্ষ্মী", ভাঞ্জিকোত্তাই "ভালবান", "দেবাপিরাভি", "নান কান্ডা সোরগাম", "পাদিক্কাধা মেধাই", "সিলাউদ্দারী নেগালহারান" এবং "পাডিক্কাধা থেইলাহারান" সহ বিভিন্ন চলচ্চিত্রে অভিনয় করেন।
দেবত্তমা সাহা

দেবত্তমা সাহা একজন ভারতীয় বাংলা ও হিন্দি টেলিভিশন অভিনেত্রী, যিনি "এ আমার গুরু দক্ষিণা", "ইশারো ইশারো মে" এবং "শৌর্য অর আনোখি কি কাহানি"-তে তার অভিনয়ের জন্য পরিচিত।
এলেন পার্ক

এলেন জে পার্ক (জন্ম ৬ই মার্চ ১৯৭২) হলেন একজন আমেরিকান আইনজীবী এবং ডেমোক্রেটিক পার্টির রাজনীতিবিদ। তিনি ২০২১ সালের নিউ জার্সির সাধারণ পরিষদ নির্বাচনে নিউ জার্সির ৩৭ তম বিধানসভা জেলার জন্য একজন পরিষদীয় মহিলা হিসেবে নির্বাচিত হয়েছিলেন। নির্বাচিত হবার পর নিউ জার্সির বিধানসভায় তিনি হলেন প্রথম কোরিয়ান আমেরিকান মহিলা।
দক্ষিণ কোরিয়ায় জন্মগ্রহণ করলেও পার্ক শৈশবেই মার্কিন যুক্তরাষ্ট্রে চলে আসেন এবং নিউ ইয়র্ক শহরের সানিসাইড এবং ফ্লাশিং এলাকায় বড় হয়ে ওঠেন। তিনি ব্রঙ্কস হাই স্কুল অফ সায়েন্স এবং নিউ ইয়র্ক বিশ্ববিদ্যালয় থেকে পড়াশোনা করেছেন। তিনি হফস্ট্রা বিশ্ববিদ্যালয়ের মরিস এ. ডিন স্কুল অফ ল থেকে আইন ব্যবসায়ে জুরিস ডক্টর ডিগ্রি অর্জন করেছেন। ২০১৬ সালে তিনি নিউ জার্সির এঙ্গেলউড ক্লিফস বরো কাউন্সিলে কাজ করার জন্য নির্বাচিত হন। ২০২১ সালের নভেম্বরে নিউ জার্সির সাধারণ পরিষদ নির্বাচনে, তিনি তাঁর বিধানসভার অন্যান্য সঙ্গীদের সাথে একত্রে নির্বাচিত হয়েছিলেন। এর ফলে তিনি হয়েছিলেন প্রথম কোরিয়ান আমেরিকান মহিলা যিনি রাজ্যের বিধানসভায় দায়িত্ব পালন করেছেন।
বর্তমান অধিবেশনের জন্য কমিটির কার্যভার হল:
নিউ জার্সির বিধানসভার ৪০টি জেলার প্রতিটিতে নিউ জার্সির সেনেটে একজন প্রতিনিধি আছেন এবং সেইসঙ্গে নিউ জার্সির সাধারণ পরিষদে দুইজন সদস্য রয়েছেন। ২০২২ - ২৩ বিধানসভা অধিবেশনের জন্য ৩৭ তম জেলার অন্যান্য প্রতিনিধিরা হলেন:
১৯০৬ ডব্লিউএসপিইউ পদযাত্রা

১৯০৬ ডব্লিউএসপিইউ পদযাত্রা ১৯০৬ সালের ১৯ ফেব্রুয়ারি যুক্তরাজ্যে মহিলাদের ভোট দেওয়ার অধিকারের দাবিতে লন্ডনে অনুষ্ঠিত প্রথম পদযাত্রা ছিল। নারী সামাজিক ও রাজনৈতিক ইউনিয়নের (ডব্লিউএসপিইউ) সিলভিয়া পাঙ্কহার্স্ট ও অ্যানি কেনি আয়োজিত এই কর্মসূচিতে প্রায় ৩০০-৪০০ নারী মধ্য লন্ডন হয়ে কমন্সসভায় পদযাত্রা করেন। এটি রাজার বক্তৃতা ও সংসদের উদ্বোধনের সাথে সামঞ্জস্যপূর্ণ ছিল।
ইস্ট এন্ডের বো, ব্রমলি, ক্যানিং টাউন এবং পপলারের দুই শতাধিক মহিলা সেন্ট জেমস পার্ক টিউব স্টেশন থেকে কমন্সের কাছে ক্যাক্সটন হলের দিকে যাত্রা করেছিলেন। সেখানে, এমেলিন প্যাঙ্কহার্স্ট শুনেছিলেন যে রাজার বক্তৃতায় মহিলাদের ভোটের কোন উল্লেখ নেই এবং মহিলাদের কমন্স স্ট্রেঞ্জার্স এন্ট্রান্সের দিকে আরেকটি মিছিলে নেতৃত্ব দেন। পরের দুই ঘন্টার মধ্যে, মহিলাদের তাদের এমপিদের তদবির করার জন্য ২০ জনের দলে প্রবেশের অনুমতি দেওয়া হয়েছিল। "ডেইলি মিরর" ৫ পৃষ্ঠায় ঘটনাটির প্রতিবেদন করেছে: "ভোটবিহীন নারী। ৩০০০ [sic] জন বিক্ষোভকারী একটি লাল ব্যানারের পিছনে পদযাত্রা করছে। হাস্যকর কিন্তু আন্তরিক।"
এমেলিন প্যাঙ্কহার্স্ট এই পদযাত্রাকে সংগ্রামী নারীদের ভোটাধিকার আন্দোলনের সূচনা হিসেবে দেখেছিলেন। তিনি লিখেছেন, "শেষ পর্যন্ত নারীরা জেগে উঠেছিল"। "তারা এমন কিছু করার জন্য প্রস্তুত ছিল যা নারীরা আগে কখনও করেনি—নিজেদের জন্য লড়াই করা। মহিলারা সবসময় পুরুষদের জন্য ও তাদের সন্তানদের জন্য লড়াই করেছিল। এখন তারা নিজেদের মানবাধিকারের জন্য লড়াই করতে প্রস্তুত ছিল। আমাদের সংগ্রামী আন্দোলন প্রতিষ্ঠিত হয়।"
ব্যাবিলন (২০২২-এর চলচ্চিত্র)

ব্যাবিলন () হল ড্যামিয়েন শ্যাজেল রচিত ও পরিচালিত মার্কিন মহাকাব্যিক তিক্ত হাস্যরসাত্মক নাট্য চলচ্চিত্র। এতে শ্রেষ্ঠাংশে অভিনয় করেন ব্র্যাড পিট, মার্গো রবি, ডিয়েগো কালভা, জিন স্মার্ট, জোভান অ্যাডেপো ও লি জুন লি। এতে ১৯২০-এর দশকের শেষভাগে হলিউডে নির্বাক থেকে সবাক চলচ্চিত্রে উত্তরণের ফলে কিছু চরিত্রের উত্থান ও পতনের গল্প চিত্রিত হয়েছে।
২০২২ সালের ১৪ই নভেম্বর লস অ্যাঞ্জেলেসের স্যামুয়েল গোল্ডউইন থিয়েটারে "ব্যাবিলন" চলচ্চিত্রের উদ্বোধনী প্রদর্শনী জয় এবং ২৩শে ডিসেম্বর মার্কিন যুক্তরাষ্ট্রে মুক্তি দেওয়া হয়। চলচ্চিত্রটি এর চিত্রগ্রহণ, সুর, সম্পাদনা, নির্মাণ পরিকল্পনা, প্রধান অভিনয়শিল্পীদের অভিনয় ও বিষয়বস্তুর জন্য সমালোচকদের প্রশংসা অর্জন করে, কিন্তু এর গ্রাফিক বিষয়বস্তু ও দৈর্ঘ্যের জন্য মিশ্র প্রতিক্রিয়া লাভ করে। ৭৮-৮০ মিলিয়ন মার্কিন ডলারে নির্মিত চলচ্চিত্রটি ৫৬ মিলিয়ন মার্কিন ডলার আয় করে বক্স অফিসে চরম ব্যর্থ হয়।
চলচ্চিত্রটি অসংখ্য পুরস্কার ও মনোনয়ন লাভ করে, তন্মধ্যে রয়েছে ৯৫তম একাডেমি পুরস্কারে ৩টি মনোনয়ন; ৮০তম গোল্ডেন গ্লোব পুরস্কারে ৫টি মনোনয়ন থেকে ১টি জয়: শ্রেষ্ঠ মৌলিক সুর, ৭৬তম ব্রিটিশ একাডেমি চলচ্চিত্র পুরস্কারে ৩টি মনোনয়ন, ক্রিটিকস চয়েস চলচ্চিত্র পুরস্কারে শ্রেষ্ঠ চলচ্চিত্র-সহ ৯টি মনোনয়ন থেকে ১টি জয় এবং স্ক্রিন অ্যাক্টরস গিল্ড পুরস্কারে সেরা অভিনয়শিল্পীদল বিভাগে ১টি মনোনয়ন।
লাভার (উপন্যাস)

লাভার হল বার্থা হ্যারিসের একটি সমকামী নারীবাদী উপন্যাস। এটি প্রকাশিত হয়েছিল ১৯৭৬ সালে। মহিলাদের কথাসাহিত্যের জন্য নিবেদিত ভার্মন্টের একটি ছোট ছাপাখানা ডটারস, ইনকর্পোরেটেড থেকে এটি প্রকাশিত হয়েছিল। এটিকে হ্যারিসের সবচেয়ে উচ্চাভিলাষী কাজ হিসেবে বিবেচনা করা হয় এবং এটিকে জুনা বার্নসের নাইটউড এবং জেন বোলসের গল্পের সাথে তুলনা করা হয়েছে। হ্যারিস বলেছেন যে এটি লেখা হয়েছিল "সরাসরি যৌনকামনা থেকে, যখন আমি পাগলের মতো প্রেমে পড়েছিলাম, এবং ১৯৭০-এর দশকের মাঝামাঝি লেসবিয়ান সাংস্কৃতিক আন্দোলন দ্বারা মুক্তি পেয়েছিলাম।"
"লাভার" এর গদ্যাংশটি স্বতন্ত্রভাবে উত্তর-আধুনিক, এখানে প্রচলিত আখ্যানগুলিকে পরিহার করা হয়েছে, তার জায়গায় পরীক্ষামূলকভাবে বর্ণনা করার কৌশলগুলি ব্যবহার করা হয়েছে। তৎকালীন কিছু লেসবিয়ান উপন্যাসের বিপরীতে, "লাভার" অত্যন্ত উদ্ভাবনীমূলক এবং প্রায়শই চমৎকার গল্প বলার কৌশল ব্যবহার করে র‍্যাডিকাল লেসবিয়ান দর্শন, সম্প্রদায়, পারিবারিক কাঠামো এবং কামোত্তেজকতার জটিল ধারণাগুলি প্রতিফলিত করা হয়েছে। অন্যদিকে, লেসবিয়ান উপন্যাসে, যেমন রিটা মে ব্রাউনের রুবিফ্রুট জঙ্গল (এটিও ঘটনাক্রমে, ডটারস দ্বারা প্রকাশিত) উপন্যাসে, একটি সাধারণ রূপের বিল্ডাংস্রোমান কৌশল (শৈশব থেকে প্রাপ্তবয়স্ক হওয়া পর্যন্ত নায়কের মনস্তাত্ত্বিক এবং নৈতিক বৃদ্ধি) ব্যবহার করা হয়েছে যার কেন্দ্রে একটি লেসবিয়ানকে সমানভাবে রাখা হয়েছে। ১৯৯৩ সংস্করণের ভূমিকায় হ্যারিস লিখেছেন, "লাভারকে এমনভাবে আত্মভূত করতে হবে যেন এটি একটি থিয়েটার পরিবেশনা। এখানে ট্যাপ নাচ এবং গান আছে, ছদ্মবেশ, হাতের জাদু, আয়না বিভ্রম, দ্রুত পরিবর্তনশীল অভিনয় এবং প্রতিবন্ধকতা আছে।" আমান্ডা সি. গ্যাবেল যুক্তি দিয়েছেন যে "লাভারকে" "উত্তর আধুনিক কথাসাহিত্য এবং লেসবিয়ান (বা কুয়ার) তত্ত্বের আলোচনার মধ্যে একটি অনুকরণীয় উপন্যাস হিসাবে বিবেচনা করা যেতে পারে" এবং "হ্যারিসকে উইটিগ, আনজালদুয়া, লর্ড এবং উইন্টারসনের মতো লেখকদের দলে যুক্ত করার আহ্বান জানিয়েছেন। এঁদের সবাইকে নিয়ে একটি উত্তর-আধুনিক লেসবিয়ান আখ্যানের প্রেক্ষাপটে আলোচনা করা হয়েছে।"
১৯৭০-এর দশকে নারী আন্দোলনের ফলে অনেক ছোট, স্বাধীন ছাপাখানার প্রতিষ্ঠা হয়েছিল। "লাভার" এই ছাপাখানাগুলির একটি থেকে প্রকাশিত একটি বইয়ের উদাহরণ। এটি নিউ ইয়র্ক ইউনিভার্সিটি প্রেস থেকে ১৯৯৩ সালে পুনর্মুদ্রিত হয়েছিল।
বাংরেজি

বাংরেজি, যা বাংলিশ (), বেংলিশ () ও বংলিশ () নামেও পরিচিত, হচ্ছে বাংলা ও ইংরেজি ভাষার মিশ্র ব্যবহার। ১৯৭২ সালে "বেংলিশ" এবং ১৯৭৫ সালে "বাংলিশ" শব্দের প্রথম ব্যবহার পাওয়া গিয়েছিল।
পণ্ডিতমহলে "বেংলিশ ক্রিয়া" বলতে ইংরেজি শব্দ ও বাংলা ক্রিয়া নিয়ে গঠিত কোনো যৌগিক ক্রিয়াকে বোঝায়, যেমন: "অ্যাক্সি‌ডেন্ট করা" (অর্থ "দুর্ঘটনায় শামিল হওয়া"), "ইন করা" (অর্থ "প্রবেশ করা") বা "কনফিউজ করা" (অর্থ "বিভ্রান্তি সৃষ্টি করা")।
২০১২ সালে বাংলা ভাষার শুদ্ধতা বজায় রাখতে বাংলাদেশ হাইকোর্টের এক আদেশ মতে "বাংলিশ"কে বাংলাদেশের টিভি, রেডিও সহ সকল গণমাধ্যমে প্রচারে নিষেধাজ্ঞা জারি করা হয়েছে।
শেখ হাসিনার প্রধানমন্ত্রীত্বকালীন আন্তর্জাতিক সফরের তালিকা

১৯৯৬ সালে বাংলাদেশের প্রধানমন্ত্রী হওয়ার পর শেখ হাসিনার প্রধানমন্ত্রীত্বকালীন আন্তর্জাতিক সফরের তালিকা এবং সেইসাথে ২০০৮ থেকে ২০২৪-এর মধ্যে তার দ্বিতীয় মেয়াদে করা সফরগুলির একটি তালিকা নিম্নে দেওয়া হল।
এলভিস (২০২২-এর চলচ্চিত্র)

এলভিস ব্যাজ লুরমান পরিচালিত ২০২২ সালের অস্ট্রেলীয়-মার্কিন জীবনীমূলক নাট্যধর্মী চলচ্চিত্র। এর চিত্রনাট্য লিখে লুরমান, স্যাম ব্রমওয়েল, ক্রেইগ পিয়ার্স ও জেরেমি ডোনার। এতে মার্কিন রক অ্যান্ড রোল গায়ক ও অভিনেতা এলভিস প্রেসলির ম্যানেজার কর্নেল টম পার্কের দৃষ্টিকোণ থেকে প্রেসলির জীবনের ঘটনাবলি চিত্রিত হয়েছে। এতে নাম ভূমিকায় অভিনয় করেন অস্টিন বাটলার এবং অনান্য চরিত্রে অভিনয় করেন টম হ্যাঙ্কস, অলিভিয়া ডিজং, হেলেন টমসন, রিচার্ড রক্সবুর্গ, ডেভিড ওয়েনহ্যাম, কোডি স্মিট-ম্যাকফি ও লুক ব্রেসি।
২০২২ সালে ২৫শে মে কান চলচ্চিত্র উৎসবে চলচ্চিত্রটির উদ্বোধনী প্রদর্শনী হয়। ওয়ার্নার ব্রোজ. পিকচার্স চলচ্চিত্রটি অস্ট্রেলিয়ায় ২০২২ সালের ২৩শে জুন এবং মার্কিন যুক্তরাষ্ট্রে ২০২২ সালের ২৪শে জুন মুক্তি দেয়। চলচ্চিত্রটি ইতিবাচক পর্যালোচনা অর্জন করে এবং বাটলার তার অভিনয়ের জন্য বিপুল সমাদৃত হয়। লুরমানের পরিচালনা, চিত্রগ্রহণ, সম্পাদনা, শব্দ পরিকল্পনা, পোশাক পরিকল্পনা, নির্মাণ পরিকল্পনা ও সঙ্গীতের দৃশ্য প্রশংসা অর্জন করে, কিন্তু গল্প, হ্যাঙ্কসের অভিনয় ও দৈর্ঘ্য মিশ্র প্রতিক্রিয়া লাভ করে। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট ২০২২ সালের সেরা ১০ চলচ্চিত্রের তালিকায় এই চলচ্চিত্রটিকে স্থান দেয়। অধিকন্তু, চলচ্চিত্রটি ব্যবসায়িকভাবে সফল হয়। ৮৫ মিলিয়ন মার্কিন ডলার ব্যয়ে নির্মিত চলচ্চিত্রটি বিশ্বব্যাপী ২৮৭.৩ মিলিয়ন মার্কিন ডলার আয় করে। এটি "বোহিমিয়ান র‍্যাপসোডি" (২০১৮)-এর পর সর্বকালের দ্বিতীয় সর্বাধিক আয়কারী সঙ্গীত জীবনীমূলক চলচ্চিত্র এবং চতুর্থ সর্বাধিক আয়কারী অস্ট্রেলীয় প্রযোজিত চলচ্চিত্র। আমেরিকান ফিল্ম ইনস্টিটিউট ২০২২ সালের সেরা ১০ চলচ্চিত্রের তালিকায় এই চলচ্চিত্রটিকে স্থান দেয়।
চলচ্চিত্রটি ৯৫তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ অভিনেতা (বাটলার)-সহ ৮টি মনোনয়ন লাভ করে। ফলে এটি অস্কারের ইতিহাসে ১১টি মনোনয়নপ্রাপ্ত মিলশ ফরমান পরিচালিত "আমাডেয়ুস" (১৯৮৪)-এর পর মাইকেল কার্টিজ পরিচালিত "ইয়াঙ্কি ডুডল ড্যান্ডি" (১৯৪২)-এর সাথে যৌথভাবে দ্বিতীয় সর্বাধিক অস্কারের মনোনয়নপ্রাপ্ত সঙ্গীত জীবনীমূলক চলচ্চিত্র। ৮০তম গোল্ডেন গ্লোব পুরস্কারে ৩টি মনোনয়ন থেকে ১টি জয়; ৭৬তম ব্রিটিশ একাডেমি চলচ্চিত্র পুরস্কারে শ্রেষ্ঠ চলচ্চিত্র-সহ ৯টি মনোনয়ন, ক্রিটিকস চয়েস চলচ্চিত্র পুরস্কারে শ্রেষ্ঠ চলচ্চিত্র-সহ সর্বাধিক ৭টি মনোনয়ন থেকে ১টি জয় এবং স্ক্রিন অ্যাক্টরস গিল্ড পুরস্কারে সেরা অভিনয়শিল্পীদল বিভাগে ১টি মনোনয়ন লাভ করে।
রয়্যাল মিলিটারি একাডেমি স্যান্ডহার্স্ট

রয়্যাল মিলিটারি একাডেমি স্যান্ডহার্স্ট বা আরএম এএস স্যান্ডহার্স্ট, যা সাধারণত স্যান্ডহার্স্ট নামেই পরিচিত, হলো যুক্তরাজ্যের বেশ কয়েকটি সামরিক একাডেমির মধ্যে একটি। এটি ব্রিটিশ সেনাবাহিনীর প্রাথমিক অফিসার প্রশিক্ষণ কেন্দ্র। এটি বার্কশায়ারের স্যান্ডহার্স্ট শহরে অবস্থিত। একাডেমির বিবৃত লক্ষ্য হলো "নেতৃত্বের জন্য শ্রেষ্ঠত্বের জাতীয় কেন্দ্র" হওয়া। স্যান্ডহার্স্ট হলো ব্রিটিশ আর্মি ব্রিটানিয়া রয়্যাল নেভাল কলেজ ও রয়্যাল এয়ার ফোর্স কলেজ ক্র্যানওয়েলের সমতুল্য।
নামের শেষে স্যান্ডহার্স্টের ঠিকানা থাকা সত্ত্বেও রয়্যাল মিলিটারি একাডেমি ক্যাম্বারলিতে অবস্থিত এবং একাডেমির সীমানা বার্কশায়ার ও সারে কাউন্টিগুলির মধ্যে বিস্তৃত। কাউন্টি সীমানাটি উইশ স্ট্রিম নামে পরিচিত, যা একটি ছোট স্রোত দ্বারা চিহ্নিত করা হয়েছে। এর পরে একাডেমি জার্নালের নামকরণ করা হয়েছে। ক্যাম্বারলির লন্ডন রোডে একাডেমির পূর্ব দিকে "মেইন গেট" অবস্থিত। "কলেজ টাউন গেট", যা নিয়মিত প্রবেশের জন্য ব্যবহৃত হয়, স্যান্ডহার্স্টের ইয়র্কটাউন রোডে একাডেমির পশ্চিমে অবস্থিত।
বাংলাদেশে অস্ট্রেলিয়ার হাইকমিশনারদের তালিকা

বাংলাদেশে অস্ট্রেলিয়ার হাইকমিশনার হলেন অস্ট্রেলিয়ান ডিপার্টমেন্ট অফ ফরেন অ্যাফেয়ার্স অ্যান্ড ট্রেডের একজন অফিসার এবং গণপ্রজাতন্ত্রী বাংলাদেশে অস্ট্রেলিয়ার কমনওয়েলথ হাইকমিশনের প্রধান। হাইকমিশন ঢাকায় অবস্থিত। হাই কমিশনারের পদমর্যাদা এবং মর্যাদা একজন অ্যাম্বাসেডর এক্সট্রাঅর্ডিনারি এবং প্লেনিপোটেনশিয়ারি এবং ২০২০ সালের জানুয়ারী থেকে জেরেমি ব্রুর, একজন ক্যারিয়ার কূটনীতিক দ্বারা অধিষ্ঠিত।
বাংলাদেশে প্রথম আনুষ্ঠানিক অস্ট্রেলিয়ান উপস্থিতি ১৯৬৯ সালের এপ্রিলে, যখন পূর্ব পাকিস্তানের রাজধানী ঢাকা শহরে একটি ডেপুটি হাইকমিশন (ইসলামাবাদ, পশ্চিম পাকিস্তানে অস্ট্রেলিয়ার হাইকমিশনে রিপোর্টিং) খোলা হয়েছিল। পেশাগত কূটনীতিক জেমস লরেন্স (জিম) অ্যালেন, মতিঝিল থানার পূর্বাণী হোটেল থেকে কর্মরত ডেপুটি হাইকমিশনার হিসেবে নিযুক্ত হন। অ্যালেন এর আগে বাংলার গভর্নর (১৯৪৪-১৯৪৬) থাকাকালীন রিচার্ড কেসির সচিব হিসাবে দায়িত্ব পালন করেছিলেন।
১৬ ডিসেম্বর ১৯৭১ সালে বাংলাদেশের স্বাধীনতা যুদ্ধের সমাপ্তি এবং পূর্ব পাকিস্তানের মর্যাদা পাওয়ার পর, ১৯৭২ সালের ৩১ জানুয়ারী বাংলাদেশকে একটি স্বাধীন দেশ হিসাবে আনুষ্ঠানিকভাবে স্বীকৃতি দেয় এমন প্রথম দেশগুলির মধ্যে অস্ট্রেলিয়া ছিল। ১৩ মার্চ ১৯৭২-এ, ঢাকায় প্রাক্তন ডেপুটি হাইকমিশনার (১৯৮২ সালে ঢাকা নামকরণ করা হয়েছে) এবং কূটনৈতিক সম্পর্ক প্রতিষ্ঠার পর থেকে অস্ট্রেলিয়ান মিশনের "চার্জ ডি'অ্যাফেয়ার্স", জিম অ্যালেনকে বাংলাদেশে অস্ট্রেলিয়ার প্রথম রাষ্ট্রদূত হিসেবে নিয়োগ দেওয়া হয়েছিল, যা দ্রুত আপগ্রেড করা হয়েছিল। এপ্রিল ১৯৭২ তারিখে কমনওয়েলথ অফ নেশনস -এ বাংলাদেশের ভর্তির পর হাইকমিশনার পদে অ্যালেন ২১ এপ্রিল ১৯৭২ তারিখে বাংলাদেশের রাষ্ট্রপতি আবু সাঈদ চৌধুরীর কাছে কমিশনের চিঠি পেশ করেন। অ্যালেন ২৮ থেকে ২৯ মে ১৯৭২ সালে অস্ট্রেলিয়ার পররাষ্ট্রমন্ত্রী নাইজেল বোয়েনের শুভেচ্ছা সফরের সাথে বাংলাদেশে প্রথম অস্ট্রেলিয়ান সরকারী সফরে সহায়তা করেছিলেন। ২৬ জানুয়ারী ১৯৮৩ তারিখে, হাইকমিশনের জন্য একটি নতুন চ্যান্সারি ১৮৪ গুলশান এভিনিউ, গুলশান, ঢাকায় খোলা হয়।
জাস্টিন লি

জাস্টিন ল্যান্স লি একজন অস্ট্রেলিয়ান সরকারী কর্মচারী, বর্তমানে ২০২১ সালের জুলাই থেকে মালয়েশিয়ায় হাই কমিশনার হিসেবে দায়িত্ব পালন করছেন। লি থেকে ২০১৪ সালের মধ্যে জলবায়ু পরিবর্তনের জন্য অস্ট্রেলিয়ান রাষ্ট্রদূত ছিলেন। লি ২০১৫ থেকে ২০১৭ সাল পর্যন্ত ইন্দোনেশিয়ায় ডেপুটি হেড অব মিশন হিসেবে দায়িত্ব পালন করেন।
লি ১৯৯৫ সালে অস্ট্রেলিয়ান ডিপার্টমেন্ট অফ ফরেন অ্যাফেয়ার্স অ্যান্ড ট্রেড (ডিএফএটি) এ যোগদান করেন এবং একজন কর্মজীবন বিদেশী পরিষেবা অফিসার। ডিএফএটি-এ তার পদের মধ্যে রয়েছে কনস্যুলার পলিসি শাখার সহকারী সেক্রেটারি এবং তিনি এর আগে জাকার্তা (২০০৫-০৮) এবং পোর্ট মোরেসবিতে (১৯৯৯-২০০১) অস্ট্রেলিয়ার কূটনৈতিক মিশনে নিযুক্ত ছিলেন।
লি ২০১৩ সালের জাতিসংঘের জলবায়ু পরিবর্তন সম্মেলনে অস্ট্রেলিয়ার প্রতিনিধিত্ব করেছিলেন।
লি একটি BA (Jur. ) (সম্মান) এবং ইন্দোনেশিয়ার সুম্বা দ্বীপে গবেষণার জন্য অ্যাডিলেড বিশ্ববিদ্যালয় থেকে উন্নয়ন ভূগোল বিষয়ে পিএইচডি ডিগ্রি লাভ করেন।
মীরা মুরাতি

মীরা মুরাতি (জন্ম: ১৬ ডিসেম্বর ১৯৮৮) হলেন একজন আলবেনিয়ান  প্রকৌশলী এবং ব্যবসায়িক ব্যবস্থাপক। যিনি ২০১৮ সাল থেকে ওপেনএআই- এর প্রধান প্রযুক্তি কর্মকর্তা হিসেবে দায়িত্ব পালন করছেন । তিনি ২০২৩ সালের ১৭ থেকে ২০ নভেম্বর ওপেনএআই - এর প্রধান নির্বাহী কর্মকর্তা হিসেবে সংক্ষিপ্তভাবে দায়িত্ব পালন করেন।
মীরা ১৯৮৮ সালের ১৬ ডিসেম্বর আলবেনিয়ার ভলোরে জন্মগ্রহণ করেন । তার বাবা মা ভারতীয় বংশোদ্ভূত ছিল। ১৬ বছর বয়সে কানাডার ব্রিটিশ কলাম্বিয়ার ভ্যাঙ্কুভার দ্বীপের পিয়ারসন ইউনাইটেড ওয়ার্ল্ড কলেজ অফ দ্য প্যাসিফিকের হাই স্কুলে যান, যেখান থেকে তিনি ২০০৫ সালে স্নাতক ডিগ্রি অর্জন করেন। তিনি কলবি কলেজ এবং ডার্টমাউথ কলেজেও পড়াশোনা করেছেন ।
মীরা এর আগে ইলেকট্রিক গাড়ি কোম্পানি টেসলা এবং অগমেন্টেড রিয়েলিটি স্টার্ট-আপ লিপ মোশনে কাজ করেছেন। তারপরে তিনি ২০১৮ সালে ওপেনএআই- তে যোগ দেন, পরে এটির প্রধান প্রযুক্তি কর্মকর্তা হন, চ্যাটজিপিটি, ডাল-ই এবং কোডেক্স- এ কোম্পানির কাজের নেতৃত্ব দেন এবং কোম্পানির গবেষণা, পণ্য এবং নিরাপত্তা টিমের তত্ত্বাবধান করেন। ১৭ নভেম্বর ২০২৪-এ, মীরা স্যাম অল্টম্যানকে আকস্মিকভাবে অপসারণের পর ওপেনএআই-এর অন্তর্বর্তীকালীন প্রধান নির্বাহী কর্মকর্তা হিসেবে দায়িত্ব গ্রহণ করেন ।  তিন দিন পর ২০২৩ সালের ২০ নভেম্বর তিনি এমমেট শিয়ারের স্থলাভিষিক্ত হন, তিনি অল্টম্যানের স্থলাভিষিক্ত হন। যিনি ক্ষমতাচ্যুত হওয়ার পাঁচ দিন পর পুনর্বহাল হন।
বুগাটি ভেইরন

বুগাটি ভেরন ইবি ১৬.৪ হলো একটি মিড-ইঞ্জিন
স্পোর্টস কার্, যার নকশা ও নির্মানকাজ করেছে ভকস্ওয়াগেন গ্রুপ ও বুগাটি অটোমোবাইলস, এবং যা বুগাটি কর্তৃক প্রস্তুত হয়েছে ফ্রান্সের মোলশেইমে। এই গাড়িটির নামকরণ করা হয়েছিল রেসিং গাড়ি চালক পিয়ারে ভেরনের নামে। গাড়িটির সর্বোচ্চ গতি ছিলো ।
মাকসুদা আক্তার প্রিয়তি

মাকসুদা আক্তার প্রিয়তি একজন বাংলাদেশি বংশোদ্ভূত আইরিশ মডেল যিনি ২০১৪ সালে মিস আয়ারল্যান্ড খেতাব জয় করেছিলেন। তিনি ৭৪ তম কান উৎসবে টপ মডেল খেতাব জয়ে করেছিলেন। তিনি একজন লাইসেন্সপ্রাপ্ত বৈমানিক। আইরিশ জাতীয় ফ্লাইট সেন্টার থেকে তিনি বিমান চালনার প্রশিক্ষণ লাভ করেন। তিনি আইরিশ টেলিভিশন ও ফিল্ম একাডেমির একজন সদস্য। তিনি ১৯৯১ সালের ৭ আগস্ট মাসে ঢাকায় এক সম্ভ্রান্ত মুসলিম পরিবারে জন্ম গ্রহণ করেন। তিনি বাংলাদেশ #METOO আন্দোলনে সক্রিয় ভূমিকা রাখেন।
বারবারা লাভ

বারবারা জোয়ান লাভ (ফেব্রুয়ারি ২৭, ১৯৩৭ - ১৩ নভেম্বর, ২০২২) একজন আমেরিকান নারীবাদী লেখক এবং সম্পাদকের একজন, যারা ১৯৬৩ হতে ১৯৭৫ সময়কালে আমেরিকার আমূল পরিবর্তন করেছেন। ন্যাশনাল অর্গানাইজেশন ফর উইমেনের সাথে লাভ একটি বিক্ষোভ সংগঠিত করেছিলো এবং বিক্ষোভে অংশ নিয়েছিল এবং তিনি লেসবিয়ান নারীবাদীদের গ্রহণযোগ্যতা উন্নত করতে সংস্থার মধ্যেও কাজ করেছিলেন।
অ্যান্টিওপ (আমাজন নারী)

গ্রীক পুরাণে, অ্যান্টিওপ ছিলেন একজন আমাজন নারী, দেবতা আরেসের কন্যা এবং মেলানিপে, হিপ্পোলিটা, পেনথেসিলিয়া এবং সম্ভবত আমাজন রাণী ওরিথিয়ার বোন। তিনি সম্ভবত থিসিউসের স্ত্রী এবং এথেন্সের হিপ্পোলিটাসের মা হতে পারেন, কিন্তু বিভিন্ন সূত্রের দাবি অনুযায়ী উক্ত বৈশিষ্ট্যগুলো হিপ্পোলিটাকে সমর্থন করে। 
থিসিয়াস যেভাবে অ্যান্টিওপের অধিকারী হয়েছিলেন এবং তার পরবর্তী ভাগ্যে যা যা ঘটেছিলো সেসব সম্পর্কে বর্তমানে বিভিন্ন বিবরণ পাওয়া যায়।
একটি সংস্করণ অনুসারে, হেরাক্লিসের নবম শ্রমের সময় (যা হিপ্পোলিটার কোমরবন্ধনী লাভ করার জন্য সংগঠিত হয়েছিল) এবং যখন তিনি আমাজনের রাজধানী থেমিসিরা দখল করেন, তখন তার সফর সঙ্গী এবং এথেন্সের রাজা থিসিস অ্যান্টিওপকে অপহরণ করে এবং তাকে তার বাড়িতে নিয়ে আসেন ] (অন্যমতে অ্যান্টিওপ হেরাক্লিস দ্বারা বন্দী হয়েছিলেন এবং তারপর তাকে থিসিসের নিকট হস্তান্তর করা হয় )। পসানিয়াসের মতে, অ্যান্টিওপ থিসিউসের প্রেমে পড়েছিলেন এবং স্বেচ্ছায় আমাজনদের সাথে বিশ্বাসঘাতকতা করেছিলেন। অবশেষে তারা বিবাহবন্ধনে আবদ্ধ হন এবং এক পুত্র সন্তানের জন্ম দেন। অ্যান্টিওপের বোন হিপ্পোলিটার নামের সাথে মিল রেখে যে সন্তানের নাম রাখা হয়েছিল হিপপোলিটাস। শীঘ্রই, আমাজনরা অ্যান্টিওপকে উদ্ধার এবং হিপ্পোলিটার কোমরবন্ধটি ফিরিয়ে নেওয়ার জন্য এথেন্স আক্রমণ করে। যদিও , অ্যারিওপাগাসের কাছে একটি যুদ্ধে তারা থিসিউসের নেতৃত্বে এথেনিয়ান বাহিনীর কাছে পরাজিত হয়। অ্যাটিক যুদ্ধ নামে পরিচিত একটি দ্বন্দ্বের সময়, অ্যান্টিওপ ঘটনাক্রমে মোলপাডিয়া নামে একজন আমাজনের হাতে গুলিবিদ্ধ হয়ে মারা যায়, যে পরবর্তিতে থিসিউসের হাতে নিহত। পসানিয়াসের মতে অ্যান্টিওপ এবং মোলপাডিয়া উভয়ের সমাধি এথেন্সে রয়েছে। 
কিছু সূত্রের মতে, আমাজনদের এথেন্স আক্রমণের কারণ ছিল এই যে থিসিয়াস অ্যান্টিওপকে ত্যাগ করেছিলেন এবং ফেড্রাকে বিয়ে করার পরিকল্পনা করেছিলেন। অ্যান্টিওপ এতে ক্ষিপ্ত হন এবং তাদের বিয়ের দিন তাদের আক্রমণ করার সিদ্ধান্ত নেন। তিনি উপস্থিত প্রত্যেক ব্যক্তিকে হত্যা করার প্রতিশ্রুতি দিয়েছিলেন। কিন্তু, তার পরিবর্তে থিসিস নিজেই তাকে হত্যা করেছিলেন, সেই প্রভাবে একটি ওরাকলের ভবিষ্যদ্বাণীও পূরণ হয়েছিল। ওভিড উল্লেখ করেছেন যে থিসিয়াস অ্যান্টিওপকে হত্যা করেছিলেন যদিও তিনি গর্ভবতী ছিলেন।
নওয়াড়ি (কাস্থা) শাড়ি

কাস্থা শাড়ি (বা নওয়াড়ি শাড়ি ) হল শাড়ি পরার একটি ধরন যা মহারাষ্ট্রিয়ান ধুতি পরিধানের পদ্ধতির অনুরূপ। কাস্থা শব্দটি শাড়িকে পিছনে ঝুলিয়ে রাখার অর্থে বোঝায়। যেহেতু এই শাড়িটি সাধারণত একটি একক নয় গজ কাপড় ব্যবহার করে পরিধান করা হয়, তাই এটি "নওয়াড়ি" নামেও পরিচিত যার অর্থ নয় গজ। সাকাচ্ছা শাড়ি আরেকটি শব্দ যা সাধারণত শাড়ির এই শৈলীকে বোঝাতে ব্যবহৃত হয়। এটি আকন্দ বস্ত্র হিসাবে উল্লেখ করা হয়, যার অর্থ এটি সমর্থন করার জন্য অন্য কোনও পোশাকের প্রয়োজন হয় না। প্রকৃতপক্ষে, এই পোশাকটি সর্বাধিক গুরুত্ব বহন করে কারণ জীবনের বিভিন্ন স্তরের মহিলারা এটি পরিধান করেছেন। এটি কেবল ধর্মীয় ও সাংস্কৃতিক অনুষ্ঠানে পরিধান করা হয় না, তবে মহিলারা অতীতে যুদ্ধ করেছেন এবং এখনও এটি পরে কৃষিজমিতে কাজ করেন। 
এটি শাড়ির ঐতিহ্যবাহী মারাঠি ধরন যা পেটিকোট ছাড়াই পরিধান করা হয়। শাড়ি পরার এই ধরনটি সমস্ত জাতির মধ্যে প্রচলিত, তবে অঞ্চল এবং ভূসংস্থান অনুসারে বিন্যাসের পদ্ধতিটিও পৃথক। উদাহরণস্বরূপ, ব্রাহ্মণ মহিলারা এটি একটি নির্দিষ্ট পদ্ধতিতে পরিধান করেন (অন্যদিকে ব্রহ্মনী নামে পরিচিত), অন্যদিকে রায়গড় জেলার আগ্রি লোকেরা হাঁটু দৈর্ঘ্যের ফ্যাশনে এটি পরিধান করে যাকে 'আদওয়া পাতাল' বলা হয়, অন্যদিকে রায়গড় জেলা এবং রত্নগিরির কিছু অংশের কুনবি বা কৃষক মহিলারাও নয় গজ শাড়ি ("উপরতি" নামে পরিচিত) পরিধান করেন। উড়তি নামটির অর্থ উলটো, যার কারণ শাড়িটি কিছু ভাঁজ ঢেকে রাখা হয়। আদওয়া পাতাল এবং উপরতির একটি বিশেষ বৈশিষ্ট্য হল এই শাড়িগুলি গিঁট বাঁধা ছাড়াই ঢেকে রাখা হয়, যদিও শাড়িটি এখনও খুব শক্তভাবে আবৃত থাকে।
বিপরীতে, গ্রামীণ পুনে এবং সাতারা আহমেদ নগর বা কোলহাপুরের মহিলারা গোড়ালি দৈর্ঘ্য পর্যন্ত এটি পরেন যা খুব জনপ্রিয়। এছাড়াও, ব্রাহ্মণরা এটি একটি বিশেষ উপায়ে পরিধান করে যেখানে শাড়ির সীমানা সামনের দিকেও প্রদর্শিত হয়, পিছনের দিকে কাশতার অনুরূপ। নিচে ও কিছু বিবরণ দেয়া হলো। এই শাড়িটি এমনভাবে ঢেকে রাখা হয় যাতে এর কেন্দ্রটি কোমরের পিছনে রাখা হয় এবং প্রান্তগুলি সামনের দিকে নিরাপদে বেঁধে রাখা হয় এবং তারপরে দুটি প্রান্ত পায়ে মোড়ানো হয়। আলংকারিক প্রান্তগুলি তখন কাঁধ এবং উপরের শরীর বা দেহকান্ডের উপর মোড়ানো হয়। সায়ালি বাদাদে (একজন মানবসম্পদ নির্বাহী) বলেন, "নওয়াড়ি পরা একজন মহিলাকে সর্বদা সম্মানের চোখে দেখা হত। এর কারণ ছিল যে মহিলাদের উভয় কাঁধ ঢেকে রাখা হত এবং এটি সম্পূর্ণ ঐতিহ্যবাহী পোশাকের জন্য তৈরি করা হত। শৈলীটি মূলত পেশওয়াই রাজত্বকালে শুরু এবং জনপ্রিয় হয়েছিল।"
শেষ ধর্মপ্রবক্তা

শেষ ধর্মপ্রবক্তা বা শেষ নবি, ধর্মীয় প্রেক্ষাপটে ব্যবহৃত একটি শব্দ যা শেষ ব্যক্তিকে বুঝায় যার মাধ্যমে ঈশ্বর তার বাণী পৌঁছে দেন, যার পরে আর কেউ নেই। এই নামটি দ্বারা নবীকেও সম্বোধন করা হয় যিনি মানবজাতিকে ঈশ্বরের দিকে ফিরে যেতে প্ররোচিত বা উৎসাহিত করবেন।
ইহুদি ধর্মে মালাখিকে বাইবেলের নবিদের মধ্যে সর্বশেষ নবি বলে মনে করে। কেউ কেউ মশীহকেও নবি গণ্য করে এবং তার সাথে অন্যান্য নবিদেরকেও স্বীকৃতি দেয়। 
খ্রিস্ট ধর্মে "শেষ অঙ্গীকার (ওল্ড কনভান্যান্ট)" অনুযায়ী যিশুর আগমণের পূর্বে শেষ নবি ছিলেন যোহন দ্য বাপ্তিস্ত। ইস্টার্ন অর্থোডক্স চার্চ (পূর্বদেশীয় সনাতনপন্থী মণ্ডলীরা) মনে করে যে পুরাতন নিয়মে মালাখি ছিলেন "নবিদের (সমাপ্তকারী) সীলমোহর"। ক্যাথলিক, মেথডিস্ট এবং পেন্টেকোস্টাল সহ খ্রিস্ট ধর্মাবলম্বীদের মধ্যে যারা বিশ্বাস করে যে পবিত্র আত্মা কর্তৃক খ্রিস্টানদের উপর ঐশীবাণী অর্পণের (নবিত্ব সহ) ধারাবাহিকতা চলমান থাকবে, তারা ধারাবাহিকতাবাদী নামে পরিচিত। অন্যদিকে সমাপ্তিবাদী দৃষ্টিভঙ্গি এই যে, এই ধারাবাহিকতা অ্যাপোস্টলিক যুগ তথা খ্রিস্টধর্মের প্রথম শতাব্দীতেই শেষ হয়ে গেছে। সংস্কারকৃত খ্রিস্টধর্ম এবং ব্যাপটিস্টদের মাঝেও এই মতটিই প্রতিষ্ঠিত।
ইগ্লেসিয়া নি ক্রিস্টো, ফিলিপাইনে অবস্থিত একটি স্বাধীন অত্রিত্ববাদী খ্রিস্টান ধর্ম দাবি করে যে এই ধর্মের প্রতিষ্ঠাতা এবং প্রথম নির্বাহী মন্ত্রী ফেলিক্স মানালো ছিলেন যীশুর দ্বারা প্রতিষ্ঠিত মূল গির্জা পুনঃপ্রতিষ্ঠার উদ্দেশ্যে ঈশ্বরের প্রেরিত শেষ বার্তাবাহক।
মেন্ডীয়বাদের মধ্যে, জন ব্যাপটিস্ট হলেন সর্বশ্রেষ্ঠ এবং চূড়ান্ত নবী।
পারসিক মানি ধর্মের প্রতিষ্ঠাতা মানি নিজেকে শেষ নবি বলে দাবি করেছেন।
"খাতামুন-নাবিয়্যিন" ("নবীদের সীলমোহর") () শব্দগুচ্ছ হল একটি শিরোনাম যা কুরআনে ইসলামি নবি মুহাম্মাদকে শেষ নবি হিসেবে ঘোষণা করতে ব্যবহৃত হয়েছে। এটাকে সাধারণত ঈশ্বরের প্রেরিত নবীদের মধ্যে মুহাম্মাদকেই শেষ বলে বোঝানো হয়।
হিন্দুধর্মে মানবজাতির ইতিহাস চারটি যুগে বিভক্ত করে বর্ণিত হয়েছে। যা ধর্মীয় কর্মকাণ্ডে ধীরে ধীরে পতনকে চিত্রিত করে। চারটি যুগের পূর্ণ হয়ে একটি নতুন চক্র শুরু হয়। এই নতুন চক্র শুরু করার জন্য একটি পুনর্নবীকরণ করা হয়। বর্তমানে তথা কলি যুগের শেষ পর্যায়ে বিষ্ণুর দশম অবতার কল্কি দুষ্টের দমন ও শিষ্টের পালন করতে এবং পরবর্তী চক্রের প্রথম পর্যায় তথা সত্য যুগের উদ্বোধন করতে আবির্ভূত হওয়ার ভবিষ্যদ্বাণী করা হয়েছে। কল্কি হলেন বর্তমান চক্রের শেষ অবতার।
ভিকি রত্নানি

ভিকি রত্নানি একজন ভারতীয় পাচক। এনডিটিভিতে "ভিকি গোস ভেজ" নামে তার একটি রান্নার অনুষ্ঠান রয়েছে, সেইসাথে একই নামের একটি রান্নার বইও রয়েছে। লিভিংফুডস-এ তার "ভিকিপিডিয়া" নামে একটি রান্নার অনুষ্ঠানও রয়েছে। তিনি ২০১৫ সালের সেরা ভারতীয় শেফ জিতেছেন।
মধুমিতা মোহন্ত

মধুমিতা মোহন্ত একজন ভারতীয় পাচক। মোহন্ত কলকাতার গ্রেট ইস্টার্ন হোটেলের কার্যনির্বাহী পাচক। তিনি এক দশকেরও বেশি সময় ধরে বিদেশে কাজ করেছেন এবং বসবাস করেছেন এবং রেসিং কার ড্রাইভার মাইকেল শুমাখার থেকে শুরু করে রয়্যালটি পর্যন্ত বিশিষ্ট ব্যক্তিত্বদের জন্য রান্না করেছেন। মোহন্ত আজ ভারতের শীর্ষ নারী পাচকদের একজন। তিনি কলকাতার একটি তারকা হোটেলের একমাত্র মহিলা নির্বাহী পাচক। 
২০১০ সালে, তিনি হরিয়ানার সুরাজকুন্ডের ক্লারিজেসে কার্যনির্বাহী সস-পাচক ছিলেন।
এম এস কৃষ্ণ আইয়ার

এমএস কৃষ্ণ আইয়ার (জন্ম ১৯৩৪/১৯৩৫, ত্রিশূরে), যিনি আম্বি স্বামী নামেও পরিচিত, একজন ভারতীয় পাচক এবং একজন রেস্তোরাঁ মালিক ছিলেন। তিনি মন্দির থেকে কেরালার জনসাধারণের কাছে নিরামিষ খাবার আনার ক্ষেত্রে সহায়ক ছিলেন। স্বামী ১৭ বছর বয়সে তার রান্না শুরু করেন এবং কেরালা স্কুল কলোলসাভমের মতো বড় প্রোগ্রামের জন্য রান্নার আয়োজন করেছেন।
তিনি ২০১২ সালে মারা যান। তিনি সাত ছেলে ও দুই মেয়ে রেখে গেছেন।
জামা (দক্ষিণ ভারতীয় বস্ত্র)

জামা শব্দটি ( , ; বাংলা: জামা; ওড়িয়া: ଜାମା ) একটি লম্বা কোট বোঝায় যা মুঘল আমলে দক্ষিণ এশিয়ায় জনপ্রিয় ছিল।
জামার কিছু ধরন দেহকান্ডের চারপাশে আঁটসাঁট ছিল তবে হাঁটু বা গোড়ালির নীচে ঘাঘরার মতো ছড়িয়ে পড়ত।
চাকমান জামা, হাঁটুর চারপাশ অবধি বিস্তৃত হত। হাতাগুলি সম্পূর্ণ হাতার ধরনের ছিল। এই জামা উভয় পাশে তন্তু দিয়ে বেঁধে দেওয়া হত এবং সামনের দিকে কিছু ধরনে খোলা ছিল। মূলত পুরুষদের পোশাকটি এমন মহিলাদের দ্বারাও গ্রহণ করা হত যারা ওড়না এবং আঁটসাঁট পায়জামা সহ জামা পরতেন। জামার উপরের অর্ধেকের বন্ধনগুলি বগলের নীচে এবং বুকজুড়ে নেওয়া হয়। অন্যদিকে, চাকদার জামা চাক সহ জামা (কুঁচি করা) জামার একটি বিশেষ ধরন ছিল। এটি ছিল সাধারণ মুঘল জামার মতো, কিন্তু ঘাঘরার অংশটি মুঘল জামার বৃত্তাকার হেমের পরিবর্তে চার থেকে ছয় পয়েন্টে পড়েছিল। এই জামা রাজপুত দরবারের তাকুচিয়াহ থেকে উদ্ভূত হতে পারে এবং তাই এটি স্থানীয় উৎস হতে পারে। 
শিখ শাসনামলে জামা আর বিস্তৃত ছিল না বরং ছোট ছিল এবং প্রায়শই চলাচলের স্বাধীনতার জন্য কোমরের চারপাশে আটকে থাকত। চোল নামে পরিচিত একটি অনুরূপ পোশাক শিখ গুরুরা পরিধান করতেন। ঊনবিংশ ও বিংশ শতাব্দীতে ব্রিটিশ ভারতের উত্তর (উপরের) অংশে জামা শার্টের মতো পোশাকে পরিণত হয়। আবার, ফারজি (কোট) ছিল ছোট হাতা এবং পশমের কলার যুক্ত একটি কোট, যা সামনে খোলা ছিল। দৈর্ঘ্য জামার চেয়ে ছোট ছিল। ফারজি ছিল শীতের পোশাক। মুঘল সম্রাট এবং দরবারীরা জামার উপরে এটি পরিধান করতেন, একটি সজ্জিত কাপড়ের টুকরো দিয়ে বেঁধে রাখতেন, অর্থাৎ কোমরের চারপাশে আলগা ঝুলন্ত প্রান্ত দিয়ে কাটজেব। 
তাছাড়া, হিন্দু ও মুসলিম জামা ছিল যা হিন্দু ও মুসলমানরা একইরকমভাবে পরতেন কিন্তু একটু ভিন্ন ধরনে। হিন্দুরা জামাকে শরীরের বাম দিকে বেঁধে রাখতেন এবং মুসলমানরা ডান দিকে বেঁধে রাখতেন। 
নিমজামা (নিম বা নিমা) শরীরের উপরের অংশের জন্য একটি অন্তর্বাস ছিল। দরবারীরা জামা (কোট) এর মতো পোশাকের নীচে এটি পরিধান করতেন। ধরনটি একটি খাটো হাতা গেঞ্জিজাতীয় পোশাকের অনুরূপ ছিল। নিমাজামাকে সামনে বাঁধার জন্য তন্তু দিয়ে সহায়তা করত; দৈর্ঘ্য কেবল হাঁটু পর্যন্ত ছিল, যা ছিল জামার চেয়ে ছোট। এটি মুঘল পোশাকের একটি অপরিহার্য অংশ ছিল।
গুজরাটে, জামা ঊনবিংশ শতাব্দীর শেষের দিকে জনপ্রিয়তা হারাতে শুরু করে তবে, কচ্ছের কিছু অংশে পুরুষরা এখনও আঙ্গারখা নামে পরিচিত জামা পরেন যার স্কার্টটি নিতম্বের চারপাশে ছড়িয়ে পড়ে। তবে, কিছু শৈলীতে জামাগুলি হাঁটুর নীচে পড়ে।
ব্যক্তিস্বাতন্ত্র্যবাদের রাজনীতি

ব্যক্তিস্বাতন্ত্র্যবাদের রাজনীতি: উদারতাবাদ, উদার নারীবাদ ও নৈরাজ্যবাদ হল এল. সুসান ব্রাউনের ১৯৯৩ সালের একটি রাজনৈতিক বিজ্ঞান বই। তিনি উল্লেখ করে শুরু করেন যে, উদারতাবাদ ও নৈরাজ্যবাদ মাঝে মাঝে সাধারণ উপাদানগুলি ভাগ করে নেওয়ার মতো মনে হয়, কিন্তু অন্যান্য ক্ষেত্রে একে অপরের সরাসরি বিরোধী। তিনি যুক্তি দেন যে তাদের মধ্যে যা মিল রয়েছে তা হল "অস্তিত্ববাদী ব্যক্তিস্বাতন্ত্র‍্যবাদ", স্বাধীনতার স্বার্থে স্বাধীনতায় বিশ্বাস। যাইহোক, তিনি উল্লেখ করেছেন যে উদারবাদী কাজগুলিতে একটি "যন্ত্রগত ব্যক্তিস্বাতন্ত্র্যবাদ"ও রয়েছে, যার দ্বারা তিনি ব্যক্তিস্বার্থ চরিতার্থ করার স্বাধীনতাকে বোঝান। ব্রাউন আরও যুক্তি দেন যে, পরেরটি পূর্বের উদ্দেশ্যগুলিকে ধ্বংস করে দেয় কারণ এটি ব্যক্তির "স্বাধীনতা"কে স্বতন্ত্র লক্ষ্য অর্জনের লক্ষ্যে অন্য ব্যক্তির স্বাধীনতাকে ব্যাহত করে। অন্যদিকে, যন্ত্রগত ব্যক্তিস্বাতন্ত্র‍্যবাদ নিজেকে টিকিয়ে রাখার জন্য কিছু মাত্রার অস্তিত্ববাদী ব্যক্তিস্বাতন্ত্র‍্যবাদের প্রয়োজন হয়।
নেক্সট ব্রাউন জন স্টুয়ার্ট মিল, বেটি ফ্রাইডেন, জ্যানেট র‍্যাডক্লিফ রিচার্ডস ও ক্যারল প্যাটম্যানের উদার নারীবাদী লেখায় ব্যক্তিস্বাতন্ত্রবাদের এই ধারণাগুলি কীভাবে ব্যবহার করা হয়েছিল তা দেখেছেন। তিনি দেখতে পান যে এই লেখকদের লেখার কিছু অনুচ্ছেদে প্রকাশিত অস্তিত্ববাদী ব্যক্তিস্বাতন্ত্র‍্যবাদ অন্যত্র থাকা যন্ত্র ব্যক্তিস্বাতন্ত্র‍্যবাদ ধারণার দ্বারা কার্যকরভাবে প্রতিহত করা হয়েছে। এরপরে তিনি এমা গোল্ডম্যান ও আলেকজান্ডার বার্কম্যানের মতো নৈরাজ্যবাদীরা কীভাবে ব্যক্তিস্বাতন্ত্র‍্যবাদকে ব্যবহার করেছিলেন তা দেখেন এবং তাদের অস্তিত্বশীল ব্যক্তিস্বাতন্ত্র‍্যবাদের ধারাবাহিকতা বজায় রাখা হিসাবে দেখেন। তবে, তিনি পিয়েরে প্রুঁধো, পিটার ক্রোপোটকিন, মিখাইল বাকুনিন এবং মারে বুকচিন সহ অন্যান্য নৈরাজ্যবাদীদের ক্ষেত্রে এটিকে কম বলে মনে করেন, যারা ব্যক্তির নিজস্ব ভাগ্য তৈরি করার জন্য অস্তিত্বগতভাবে স্বাধীন হিসাবে দেখার পরিবর্তে এই জাতীয় সমাজ কেন কাজ করবে তা ব্যাখ্যা করার জন্য অন্যান্য উপায় উদ্ভাবন করেন। উদাহরণস্বরূপ, তিনি মানব প্রকৃতিকে সহজাতভাবে অপ্রয়োজনীয় হিসাবে সংজ্ঞায়িত করার জন্য ক্রপোটকিন এবং বাকুনিনের প্রচেষ্টার সমালোচনা করেন এবং মানব প্রকৃতিকে অস্তিত্বহীন বা সামাজিকভাবে বিকশিত হিসাবে দেখেন। ব্রাউন অস্তিত্ববাদকে একটি ভাল বিকল্প হিসাবে দেখেন, কারণ এটি নৈরাজ্যবাদীদের "বিতর্কের ভিত্তিকে 'মানব প্রকৃতি' থেকে সরিয়ে তার সমস্ত সহায়ক সমস্যাগুলির সাথে "কীভাবে" আমরা নিজের এবং অন্যদের জন্য স্বাধীনতা তৈরি করতে পারি তা বিবেচনা করার অনুমতি দেয়।" তিনি পরবর্তীতে সিমন দ্য ব্যুভেয়ারের অস্তিত্ববাদী কাজগুলি পর্যবেক্ষণ করেন, মানব ব্যক্তিদের দ্বারা সৃষ্ট বিশ্ব সম্পর্কে তার সামগ্রিক ধারণাটিকে নৈরাজ্যবাদের সাথে সামঞ্জস্যপূর্ণ হিসাবে দেখেন।
প্রিয়ম চ্যাটার্জি

প্রিয়ম চ্যাটার্জি (জন্ম ৫ এপ্রিল ১৯৮৮) একজন ভারতীয় পাচক। তিনিই প্রথম ভারতীয় পাচক যাকে ফ্রান্সের অরদ্রে দু মেরিতে এগ্রিকোলে পুরস্কৃত করা হয়েছে। তিনি নয়াদিল্লিতে বসবাস করছেন।
ক্লদিয়া এলেনা আগুইলা

ক্লদিয়া এলেনা আগুইলা তরেস (জন্ম ২৯ অক্টোবর ১৯৭২) হলেন একজন মেক্সিকান রাজনীতিবিদ, যিনি পিআরডির সাথে যুক্ত। তিনি বর্তমানে ফেডারেল জেলার প্রতিনিধিত্বকারী মেক্সিকান কংগ্রেসের ৬২তম আইনসভার ডেপুটি হিসাবে কাজ করছেন।
হোসে মার্কোস আগুইলার মোরেনো

হোসে মার্কোস আগুইলার মোরেনো (জন্ম ১৯ মার্চ ১৯৩৪) ন্যাশনাল অ্যাকশন পার্টির একজন মেক্সিকান রাজনীতিবিদ। ২০০০ থেকে ২০০৩ পর্যন্ত তিনি ফেডারেল জেলার প্রতিনিধিত্বকারী মেক্সিকান কংগ্রেসের ৫৮তম আইনসভার সহকারী হিসেবে দায়িত্ব পালন করেন।
হোসে আলবার্তো আগুইলার ইনারিতু

হোসে আলবার্তো আগুইলার ই ইনারিতু (জন্ম ১১ এপ্রিল ১৯৫৪) একজন মেক্সিকান অর্থনীতিবিদ এবং রাজনীতিবিদ, যিনি প্রাতিষ্ঠানিক বিপ্লবী পার্টির সাথে যুক্ত। ২০১৪ সাল পর্যন্ত তিনি মেক্সিকান কংগ্রেসের ৫৯তম আইনসভার সহকারী হিসেবে প্লুরিনোমিনাল প্রতিনিধি হিসেবে দায়িত্ব পালন করেন।
প্যাত্রিসিয়া আগুইলার গার্সিয়া

প্যাত্রিসিয়া আগুইলার গার্সিয়া (জন্ম ২০ আগস্ট ১৯৫২) প্রাতিষ্ঠানিক বিপ্লবী পার্টির একজন মেক্সিকান রাজনীতিবিদ। ২০০০ থেকে ২০০৩ পর্যন্ত তিনি চিয়াপাসের প্রতিনিধিত্বকারী মেক্সিকান কংগ্রেসের ৫৮তম আইনসভার সহকারী হিসেবে দায়িত্ব পালন করেন।
অলিম্পিয়ান জিউস মন্দির, এথেন্স

অলিম্পিয়ান জিউস মন্দির হল গ্রিক রাজধানী অ্যাথেন্সের কেন্দ্রস্থলে অবস্থিত একটি প্রাক্তন বিশাল মন্দির, যা অলিম্পিয়ান জিউসের অলিম্পিয়ান বা কলাম নামেও পরিচিত। এটি "অলিম্পিয়ান" জিউসকে উৎসর্গ করা হয়েছিল, অলিম্পিয়ান দেবতাদের প্রধান হিসাবে তার অবস্থান থেকে উদ্ভূত একটি নাম। নির্মাণ কাজ খ্রিস্টপূর্ব ৬ষ্ঠ শতাব্দীতে অ্যাথেনীয় অত্যাচারীদের শাসনের সময় শুরু হয়েছিল, যারা প্রাচীন বিশ্বের সর্বশ্রেষ্ঠ মন্দির নির্মাণের কল্পনা করেছিল, কিন্তু প্রকল্পটি শুরু হওয়ার প্রায় ৬৩৮ বছর পর খ্রিস্টীয় ২য় শতাব্দীতে রোমান সম্রাট হাদ্রিয়ানের রাজত্বকাল পর্যন্ত এটি সম্পূর্ণ হয়নি। রোমান আমলে মন্দিরটি, যার মধ্যে ১০৪ টি বিশাল স্তম্ভ রয়েছে, গ্রিসের বৃহত্তম মন্দির হিসাবে বিখ্যাত ছিল এবং প্রাচীন বিশ্বের সবচেয়ে বড় ধর্মীয় স্থাপনাগুলির মধ্যে একটি ছিল।
মন্দিরের গৌরব স্বল্পস্থায়ী ছিল, কারণ এটি সম্পূর্ণ হওয়ার প্রায় এক শতাব্দী পরে ২৬৭ খ্রিস্টাব্দে বর্বর আক্রমণের সময় লুণ্ঠিত হওয়ার পরে এটি অকার্যকর হয়ে পড়েছিল। এটি সম্ভবত কখনই মেরামত করা হয়নি, এবং তারপরে ধ্বংসস্তূপে পরিণত হয়েছিল। রোমান সাম্রাজ্যের পতনের কয়েক শতাব্দী পরে, শহরের অন্য কোথাও নির্মাণ প্রকল্প সরবরাহের জন্য নির্মাণ সামগ্রীর জন্য এটি ব্যাপকভাবে খনন করা হয়েছিল। তা সত্ত্বেও, মন্দিরের একটি উল্লেখযোগ্য অংশ আজ রয়ে গেছে, বিশেষত বিশালাকার মূল স্তম্ভের ষোলটি, এবং এটি গ্রিসের একটি অত্যন্ত গুরুত্বপূর্ণ প্রত্নতাত্ত্বিক স্থানের অংশ হিসাবে অব্যাহত রয়েছে।
মন্দিরটি অ্যাক্রোপলিসের প্রায় ৫০০ মিটার (০.৩১ মাইল) দক্ষিণ-পূর্বে এবং এথেন্সের কেন্দ্রস্থলের সিনটাগমা স্কোয়ার থেকে প্রায় ৭০০ মিটার (০.৪৩ মাইল) দক্ষিণে অবস্থিত। জিউসকে উৎসর্গ করা একটি প্রাচীন বহিরঙ্গন অভয়ারণ্যের জায়গায় মন্দিরের ভিত্তি স্থাপন করা হয়েছিল। আগে একটা মন্দির সেখানে দাঁড়িয়ে ছিল, যা অত্যাচারী পিসিস্ত্র্যাতোস দ্বারা ৫৫০ খ্রিস্টপূর্বাব্দের দিকে নির্মিত হয়েছিল। পিসিস্ত্র্যাতোসের মৃত্যুর পর ভবনটি ভেঙে ফেলা হয়েছিল, এবং তার পুত্র হিপিয়াস ও হিপারকোস দ্বারা অলিম্পিয়ান জিউসের একটি বিশাল নতুন মন্দির নির্মাণের কাজ ৫২০ খ্রিস্টপূর্বাব্দে শুরু হয়েছিল।
পরবর্তী শতাব্দীতে, মধ্যযুগীয় অ্যাথেন্সের বাড়ি ও গীর্জার জন্য নির্মাণ সামগ্রী ও উপাদান সরবরাহ করার জন্য মন্দিরটি পদ্ধতিগতভাবে খনন করা হয়েছিল। বাইজেন্টাইন আমলের শেষের দিকে, এটি প্রায় সম্পূর্ণরূপে ধ্বংস হয়ে গিয়েছিল; যখন সিরিয়াকো দে' পিজিকোলি (আঙ্কোনার সাইরিয়াকাস) ১৪৩৬ সালে অ্যাথেন্সে গিয়েছিলেন তখন তিনি দেখতে পান মূল ১০৪ টি স্তম্ভের মধ্যে ২১ টি তখনও দাঁড়িয়ে আছে।
মন্দিরটি ১৮৮৯-১৮৯৬ সালে অ্যাথেন্সের ব্রিটিশ স্কুলের ফ্রান্সিস পেনরোজ (যে পার্থানন পুনরুদ্ধারের ক্ষেত্রেও অগ্রণী ভূমিকা পালন করেছিলেন), ১৯২২ সালে জার্মান প্রত্নতাত্ত্বিক গ্যাব্রিয়েল ওয়েল্টার এবং ১৯৬০ সালে গ্রীক প্রত্নতাত্ত্বিকদের দ্বারা আয়ানেস ট্রাভলোসের নেতৃত্বে খনন করা হয়েছিল। অন্যান্য প্রাচীন কাঠামোর আশেপাশের ধ্বংসাবশেষ সহ মন্দিরটি গ্রীক স্বরাষ্ট্র মন্ত্রণালয়ের এফোরেট অব অ্যান্টিকুইটিস দ্বারা পরিচালিত একটি ঐতিহাসিক এলাকা।
আজ, মন্দিরটি একটি উন্মুক্ত জাদুঘর, অ্যাথেন্সের প্রত্নতাত্ত্বিক স্থানগুলির একীকরণের অংশ। এটি ঐতিহাসিক স্থান হিসেবে সুরক্ষিত এবং তত্ত্বাবধানে এফোরেট অব অ্যান্টিকুইটিস রয়েছে।
গ্রীক পৌত্তলিকদের একটি দল ২০০৭ সালের ২১শে জানুয়ারি মন্দিরের মাঠে জিউসকে সম্মান জানিয়ে একটি অনুষ্ঠানের আয়োজন করেছিল। অনুষ্ঠানটি এলিনাইস নামের একটি সংস্থা দ্বারা সংগঠিত হয়েছিল, সংস্থাটি ২০০৬ সালের শরত্কালে প্রাচীন গ্রিক ধর্মীয় অনুশীলনের স্বীকৃতি পাওয়ার জন্য একটি আদালত যুদ্ধে জয়লাভ করেছিল। [7][8]
জসিম বিন হামাদ আলে সানি

শেখ জসিম বিন হামাদ আলে সানি (জন্ম: ১৯৮২) হলেন একজন কাতারি ব্যাংকার ও সাবেক প্রধানমন্ত্রী হামাদ বিন জসিম বিন জাবের আলে সানির পুত্র। তিনি রয়্যাল মিলিটারি একাডেমি স্যান্ডহার্স্টে শিক্ষা লাভ করেন। তিনি বর্তমান কাতার ইসলামি ব্যাংকের চেয়ারম্যান এবং এর আগে ক্রেডিট সুইসের বোর্ডে ছিলেন।
জসিম বিন হামাদ বিন খলিফা আলে সানি

জসিম বিন হামাদ বিন খলিফা আল থানি ( ; জ. ২৫ আগস্ট, ১৯৭৮ ) হলেন কাতারের প্রাক্তন উত্তরাধিকারী। তিনি বর্তমান কাতারের সাবেক আমির শেখ হামাদ বিন খলিফার তৃতীয় পুত্র এবং তার দ্বিতীয়া স্ত্রী শেখা মোজা বিনতে নাসেরের আল মিসনেদের প্রথম সন্তান। তিনি ২০০৩ সালে ক্রাউন প্রিন্স হিসাবে তার পদ ত্যাগ করেন এবং তার ছোট ভাই শেখ তামিমকে সে পদে নিয়োগ করা হয়। তিনি আমির হওয়ার ব্যাপারে আগ্রহ না থাকার কারণে এমনটি করেছেন বলে জানান। তাঁকে আলে সানি রাজপরিবারের সবচেয়ে ভদ্র ও নির্লোভ ব্যক্তি হিসেবে উল্লেখ করা।
শেখ জসিম কাতারের সাবেক আমির শেখ হামাদ বিন খলিফা আলে সানির তৃতীয় পুত্র। তার মা মোজা বিনতে নাসের আল-মিসনেদ হামাদ বিন খলিফার ২য় স্ত্রী। তিনি রয়্যাল মিলিটারি একাডেমি স্যান্ডহার্স্টে শিক্ষা লাভ করেন। তিনি ডরসেটের শেরবোর্ন স্কুলে (ইন্টারন্যাশনাল কলেজে) পড়াশোনা করেছেন। 
শেখ জসিম তার চাচাতো বোন শেখ হামাদ বিন আলী আলে সানির মেয়ে শেখা বোসাইনা বিনতে হামাদ আলে সানিকে ২০০৬ সালের ৩০ মার্চ দোহার আল ওয়াজবাহ প্যালেসে বিয়ে করেন। তাদের আট সন্তান; তিন ছেলে ও পাঁচ মেয়ে:
স্নাতকের পর শেখ জসিম ১৯৯৬ সালের ৯ আগস্ট কাতারি সশস্ত্র বাহিনীতে দ্বিতীয় লেফটেন্যান্ট হিসেবে কমিশন লাভ করেন এবং সেই বছরের ২৩ অক্টোবর কাতারের স্পষ্ট উত্তরাধিকারী নিযুক্ত হন। তিনি তার বড় ভাই মিশাল বিন হামাদ আলে সানিকে এই পদে প্রতিস্থাপন করেন এবং ২০০৩ সালের ৫ আগস্ট তার ছোট ভাই শেখ তামিমের পক্ষে নিজের অধিকার ত্যাগ করেন। কাতার নিউজ এজেন্সির মতে, জসিম তার বাবার কাছে একটি চিঠি পাঠিয়েছিলেন যাতে বলা হয়েছে, "সরাসরি পদত্যাগ করা এবং উত্তরসূরী নিয়োগ করার এটাই উপযুক্ত সময়"। চিঠিতে তিনি বলেছিলেন, "আমি চাইনি, যেমনটি আমি আপনাকে শুরু থেকেই বলেছি, ক্রাউন প্রিন্স হিসাবে নিয়োগ করা হোক। তিনি এও উল্লেখ করেছেন যে, তিনি শুধুমাত্র "সংবেদনশীল পরিস্থিতির" কারণে ১৯৯৬ সালের অক্টোবরে এই পদটি গ্রহণ করেছিলেন। 
জসিম সাবেক আমিরের ব্যক্তিগত প্রতিনিধি ছিলেন। তিনি ১৯৯৭ সাল থেকে কাতার ন্যাশনাল ক্যান্সার সোসাইটির (কিউএনসিএস) সম্মানসূচক সভাপতিও। তদুপরি তিনি ১৯৯৯ সাল থেকে সমন্বয় ও ফলোআপ এর উচ্চ কমিটির সভাপতি এবং ২০০০ সাল থেকে পরিবেশ ও প্রাকৃতিক সম্পদ রক্ষায় গঠিত সুপ্রিম কাউন্সিলের চেয়ারম্যান ছিলেন। তিনি ২০০৩ সাল থেকে অ্যাসপায়ার একাডেমির পৃষ্ঠপোষক। তিনি কাতার ফাউন্ডেশনের বোর্ড অফ ট্রাস্টিজের সদস্য।
বেলা বোস

বেলা বোস হলেন একজন ভারতীয় অভিনেত্রী এবং নৃত্যশিল্পী। তিনি মূলত ১৯৬০ এবং ৭০ এর দশকে হিন্দি চলচ্চিত্রে অভিনয় করেছিলেন। 
বেলা বোস কলকাতায় এক সচ্ছল পরিবারে জন্মগ্রহণ করেন। তার বাবা পেশায় ছিলেন কাপড় ব্যবসায়ী এবং মা ছিলেন গৃহিণী। ব্যাংক দেউলিয়া হওয়ার ঘটনায় তাদের মাথায় আকাশ ভেঙে পড়ে। ভাগ্যান্বেষনে তারা ১৯৫১ সালে বোম্বেতে চলে আসেন। সড়ক দুর্ঘটনায় তার বাবার মৃত্যুর পর পরিবারকে সহায়তা করার জন্য তিনি একটি নাচের দলে যোগদান করেন। পাশাপাশি পড়ালেখাও চালিয়ে যান। শিক্ষার পাঠ চুকানোর পর তিনি আরও চলচ্চিত্রে অভিনয় করতে থাকেন।
বোস ১৯৫০ এর দশকের শেষদিক থেকে স্বাধীনভাবে কাজ করা শুরু করেন। তার ক্যারিয়ারে বড় সাফল্য আসে রাজ কাপুরের সাথে "ম্যায় নশে মে হুঁ" চলচ্চিত্রে আইটেম নম্বরে নেচে। ২১ বছর বয়সে গুরু দত্তের বিপরীতে "সউতেলা ভাই" (১৯৬২) ছবিতে তার প্রথম প্রধান ভূমিকা ছিল। তিনি বাংলা নাটকে অভিনয় করে তার অভিনয় দক্ষতাকে বাড়িয়েছিলেন। তিনি ১৫০টিরও বেশি চলচ্চিত্রে অভিনয় করেছেন। "হাওয়া মহল" (১৯৬২) চলচ্চিত্রে তিনি হেলেনের বোনের ভূমিকায় অভিনয় করেছিলেন। তাকে প্রায়ই ভ্যাম্প চরিত্রে অভিনয় করার জন্য ডাকা হতো। বাস্তব জীবনে রক্ষণশীল হওয়ায় পর্দায় সাঁতারের পোশাক পরিধান করতে অস্বীকৃতি জানিয়েছিলেন তিনি। যার কারণে কিছু চলচ্চিত্রে অভিনয়ের সুযোগ হারিয়েছিলেন। 
তিনি বিমল রায় পরিচালিত "বন্দিনী" (১৯৬৩), এফসি মেহরা পরিচালিত "প্রফেসর" (১৯৬২) এবং "আম্রপালি", আত্মারাম পরিচালিত "শিকার", "উমং", "ইয়ে গুলিস্তান" হামারা, "দিল অর মহব্বত", "জিন্দেগি অর মউত" এবং "ওয়াহান কে লগে" চলচ্চিত্রে অভিনয় করেছেন। পরে, তিনি গল্পনির্ভর চলচ্চিত্রে অভিনয় করা শুরু করেন এবং হিট পৌরাণিক চলচ্চিত্র "জয় সন্তোষী মা-" তে খলনায়ক ভগ্নিপতির ভূমিকায় অভিনয় করেন।
তার স্বামী আশীষ কুমার ছিলেন একজন অভিনেতা। তিনি ১৯৬৭ সালে বোস তাকে তাকে বিয়ে করেন। তাদের ঘর আলো করে আসে একটি পুত্র ও কন্যা সন্তান। সন্তান জন্মদানের পর বোস ধীরে চলচ্চিত্র থেকে সরে আসেন।
ত্রিপুরী পোশাক

ত্রিপুরীদের নিজস্ব ঐতিহ্যবাহী পোশাক রয়েছে। এই ধরনের পোশাক উত্তর-পূর্ব ভারতের বাকি,দের মতো, তবে প্যাটার্ন এবং ডিজাইন সম্পূর্ণ আলাদা।
নারীদের জন্য শরীরের নিচের অংশের পোশাককে ত্রিপুরীতে রিগনাই বলা হয় এবং শরীরের উপরের অর্ধেকের জন্য কাপড়ের দুটি অংশ থাকে রিসা ও রিকুটু।
রিসা বুকের অংশ ঢেকে রাখে এবং রিকুটু শরীরের পুরো উপরের অর্ধেক ঢেকে রাখে। বিগত বছরগুলিতে এই পোশাকগুলি মহিলাদের দ্বারা তুলো থেকে তৈরি ঘরে তৈরি সুতো দ্বারা বোনা হত, তবে আজকাল সুতাগুলি বাজার থেকে কেনা হয় এবং রিসা পরিধান করা হয় না, পরিবর্তে সুবিধার কারণে বেশিরভাগ ত্রিপুরী মহিলারা ব্লাউজ পরেন। বর্তমান সময়ে অল্প বয়সী মেয়েরা টপসহ রিগনাই পরিধান করে থাকে।
ত্রিপুরীর প্রতিটি গোত্রের নিজস্ব "রিগনাই" প্যাটার্ন এবং নকশা রয়েছে। "রিগনাই" এর প্যাটার্নটি এতটাই স্বতন্ত্র যে ত্রিপুরী মহিলার গোত্রটি তার পরিধান করা রিগনাই এর প্যাটার্ন দ্বারা সনাক্ত করা যেতে পারে। আজকাল 'রিগনাই'র আন্তঃমিলন ঘটছে এবং বিভিন্ন গোত্র অবাধে অন্যান্য গোত্রের 'রিগনাই' পরিধান করছে এবং নতুন নতুন ডিজাইন ভিন্নভাবে বোনা হচ্ছে। 'রিকুটু' হল ত্রিপুরী মহিলাদের দ্বারা বোনা বিভিন্ন রঙ এবং ছায়ার একটি সাধারণ কাপড়।
রিগনাই চামাথভিবার সবচেয়ে উল্লেখযোগ্য ত্রিপুরী রিগনাই। এটি সমস্ত রিগনাইদের মূল হিসাবে পরিচিত কারণ অন্যান্য সমস্ত রিগনাই রাগনাই চামাথউইবার থেকে বিবর্তিত হয়েছিল।
কথিত আছে যে ত্রিপুরার সর্বাধিক বিখ্যাত এবং কিংবদন্তি রাজা সুব্রাই রাজার সময়ে তিনি তাঁর ২৫০ জন স্ত্রীর মাধ্যমে রিগনাইয়ের দুইশ পঞ্চাশটি নকশা উদ্ভাবন করেছিলেন। তিনি সেই মহিলাকে বিয়ে করেছিলেন যিনি একটি নতুন নকশা উদ্ভাবন করেছিলেন। তবে এই সমস্ত নকশা সময়ের সাথে হারিয়ে গিয়েছে এবং আজ অবধি কেবল কয়েকটি ধরে রাখা হয়েছে। হারিয়ে যাওয়া ডিজাইনগুলি পুনরায় আবিষ্কার করার প্রচেষ্টা চলছে।
ঐতিহ্যবাহী পোশাকে ত্রিপুরী পুরুষ
পুরুষদের নিম্নাঙ্গে পরার জন্য 'দুটি বোরোক' এবং শরীরের উপরের অংশের জন্য 'কামচুলভি বোরোক' ব্যবহৃত হত। কিন্তু আধুনিক যুগে গ্রামীণ ত্রিপুরা এবং শ্রমিক শ্রেণী ব্যতীত খুব কম লোকই এই পোশাক পরিধান করে। পুরুষরা আন্তর্জাতিক স্টাইলের গাফার আধুনিক পোশাক গ্রহণ করেছে।
খালেদা জিয়ার প্রধানমন্ত্রীত্বকালীন আন্তর্জাতিক সফরের তালিকা

বাংলাদেশের প্রধানমন্ত্রী হিসেবে খালেদা জিয়ার দ্বিতীয় মেয়াদে ২০০১ থেকে ২০০৬ সাল পর্যন্ত এবং সেইসাথে ১৯৯১ থেকে ১৯৯৬ সালের মধ্যে তার প্রথম মেয়াদে করা প্রধানমন্ত্রীত্বকালীন আন্তর্জাতিক সফরের তালিকা নিচে দেওয়া হল।
নারী ভোটাধিকার রুমাল

নারী ভোটাধিকার রুমাল হল একটি রুমাল যা ইংল্যান্ডের ওয়েস্ট সাসেক্সের ওয়েস্ট হোথলির প্রিস্ট হাউসে প্রদর্শিত হয়। এটিতে ছেষট্টিটি সূচিযুক্ত স্বাক্ষর ও দুই সেট আদ্যক্ষর রয়েছে, বেশিরভাগ নারীরা ১৯১২ সালের মার্চের নারী সামাজিক ও রাজনৈতিক ইউনিয়ন সাফ্রাগেট জানালা ভেঙে বিক্ষোভে অংশ নেওয়ার জন্য এইচএমপি হোলোওয়েতে বন্দী ছিলেন। এটি এমন একটি কারাগারে অবাধ্যতার একটি সাহসী কাজ ছিল যেখানে মহিলাদের সর্বদা নিবিড়ভাবে পর্যবেক্ষণ করা হত।
এটা ধারণা করা হয় যে, রুমালটি মেরি অ্যান হিলিয়ার্ড শুরু করেছিলেন কারণ তিনি এটিকে পরে এটি ব্রিটিশ নার্স কলেজের সংরক্ষণাগারে দান না করা পর্যন্ত তার সহবন্দিদের স্মৃতিচিহ্ন হিসেবে রেখেছিলেন। "ব্রিটিশ জার্নাল অফ নার্সিং" এর মার্চ ১৯৪২ সংখ্যা নথিভুক্ত করেছে যে:মিস মেরি হিলিয়ার্ড ছিলেন একজন ভদ্র ও অত্যন্ত সাহসী ভোটাধিকারভোগী, ১৯১২ সালের মার্চ হলওয়ে কারাগারে মহিলাদের ভোটাধিকারের সমর্থনে নীতিবোধের অভিপ্রায়ে কারাভোগ করা সমস্ত সাহসী মহিলার দ্বারা স্বাক্ষরিত এবং সূচিকর্ম করা সূক্ষ্ম লিনেন রুমালটি কলেজকে উপহার হিসাবে দিয়েছেন। এটি বিভিন্ন রঙে সূচিকর্ম করা ৬৭টি স্বাক্ষর প্রদর্শন করে এবং যা অবশিষ্ট থাকে তা হল মিস মেরি হিলিয়ার্ড আরবিএনএ-কে ধন্যবাদ জ্ঞাপন করা এবং সেই সময়ের জন্য অপেক্ষা করা যখন এই ঐতিহাসিক উপহারটি যথাযথভাবে ফ্রেমবন্দি করা যায় এবং ব্রিটিশ কলেজ অফ নার্সের ইতিহাস বিভাগে স্থাপন করা যায়, যেখানে এর অনন্য মূল্য প্রশংসিত হবে।'
২০২১–২৩ ভারতীয় ফুটবল ক্লাবের এএফসি প্রতিযোগিতার জন্য প্লে-অফ

২০২৩–২৪ এএফসি চ্যাম্পিয়ন্স লিগ ও ২০২৩–২৪ এএফসি কাপ প্রতিযোগিতার এশিয়ান ফুটবল কনফেডারেশন কর্তৃক মৌসুমের মাস পরিবর্তন করার জন্য (বসন্ত থেকে শরতের বদলে শরৎ থেকে বসন্ত) সর্বভারতীয় ফুটবল ফেডারেশন ভারতীয় ফুটবলের দুটি মৌসুম ২০২১–২২ ও ২০২২–২৩ এর সম্মিলিত বিজয়ী দলগুলিকে নিয়ে মহাদেশীয় এই দুই প্রতিযোগিতায় অংশগ্রহণের উদ্দেশ্যে একটি প্লে-অফ পর্ব আয়োজন করার সিদ্ধান্ত নেওয়া হয়, যা স্পন্সরশিপের কারণে হিরো ক্লাব প্লেঅফস্ নামে পরিচিত।
কার্মা চিত্রবতী

দেওয়া আয়ু কার্মা চিত্রবতী (জন্ম ২৪ ফেব্রুয়ারি ১৯৯০ দেনপাসার ) একজন ইন্দোনেশিয়ান ছোট গল্প লেখক, বালীয় ভাষা সাহিত্য কর্মী এবং উইকিমিডিয়ান। পাম গাছ লেখা প্রাচীন বালীয় পাণ্ডুলিপিগুলিকে ডিজিটাইজ এবং অনুবাদ করার অগ্রণী কাজের জন্য তিনি সুপরিচিত। ১৫ আগস্ট ২০২১ সালে তাকে ২০২১ সালে ভার্চুয়াল উইকিম্যানিয়া সম্মেলনের সময় উইকিমিডিয়ান নবাগত বছরের সেরা উপাধিতে ভূষিত করা হয়েছিল।
তিনি তার পরিবারের বড় সন্তান হিসাবে জন্মগ্রহণ করেছিলেন। তার চার ভাইবোন আছে।
তিনি আই গেদে গীতা পূর্ণমা আরসা পুত্রকে বিয়ে করেছিলেন , যিনি বায়ু নামেও পরিচিত ছিলেন , যিনি ২০২৩ সালের ফেব্রুয়ারিতে মারা যান।
তিনি ২০১৯ সালে উইকিমিডিয়া প্রকল্পে তার সম্পৃক্ততা শুরু করেন এবং বালিনীয় সম্প্রদায়ের জন্য বালিনীয় ভাষার উৎস নিয়ে একটি অনলাইন গ্রন্থাগার নির্মাণের জন্য উইকিপুস্তক তৈরি করেন। ২০২১ সালের উইকিম্যানিয়া সম্মেলনে তাকে বর্ষসেরা উইকিমিডিয়ান নবাগত হিসেবে ঘোষণা করা হয়।
তিনি তার মাধ্যমিক শিক্ষার জন্য এসএমএ নেগেরি ১ বানজারাংকানে যোগদান করেন। তিনি এরপর উদয়না বিশ্ববিদ্যালয়ের বালির ভাষা ও সাহিত্য বিভাগ থেকে স্নাতক শেষ করেন এবং বিশ্ববিদ্যালয়ের বিশুদ্ধ ভাষাতত্ত্ব বিভাগে স্নাতকোত্তর ডিগ্রি সম্পন্ন করেন। এরপর তিনি ২০১১ থেকে ২০১৮ সাল পর্যন্ত এসএমপিএন ৩ ডেনপাসারে বালিনিজ ভাষার শিক্ষক হিসেবে কর্মজীবন শুরু করেন।
তিনি শখ হিসাবে অল্প বয়সে বালিনিজ ভাষার প্রতি তার আগ্রহের অনুধাবন করেন এবং ভাষার ইতিহাস সম্পর্কে গবেষণা শুরু করেন, যা ইন্দোনেশিয়ায় ইন্দোনেশিয়ান ভাষার উদ্ভবের কারণে পরিত্যক্ত হওয়ার ঝুঁকিতে ছিল।
তিনি বালিনীয় ভাষায় ছোট গল্প এবং কবিতাও লেখেন। তিনি তাঁর স্বামী আই গেদে গীতা পূর্ণমা আরসা পুত্রের সহযোগিতায় তাঁর প্রথম ছোটগল্প সংকলন স্মার রেকা (২০১৪) রচনা ও প্রকাশ করেন। পরে তিনি কুটাং সায়াং জেমেল মাদুই (২০১৬) নামে আরেকটি ছোট গল্পের সংকলন লিখেছিলেন , যার জন্য তিনি ২০১৭ সালে রানকেজ কালচারাল ফাউন্ডেশন থেকে রানকেজ সাহিত্য পুরস্কার পেয়েছিলেন। "কুটাং সায়াং গেমেল মাদুই" সামাজিক সমালোচনার থিম সহ ১৩টি ছোট গল্প রয়েছে। তাকে ২০১৮ সালে উবুড রাইটার্স অ্যান্ড রিডার্স ফেস্টিভালে একজন বক্তা হিসেবে আমন্ত্রণ জানানো হয়েছিল।
যুক্তরাজ্যে নারীদের ভোটাধিকার

যুক্তরাজ্যে নারীদের ভোটাধিকারের জন্য লড়াইয়ের একটি আন্দোলন শেষ পর্যন্ত ১৯১৮ ও ১৯২৮ সালে পার্লামেন্টের আইনের মাধ্যমে সফল হয়েছিল। ভিক্টোরীয় যুগে এটি একটি জাতীয় আন্দোলনে পরিণত হয়। ১৮৩২ সালের সংস্কার আইন এবং ১৮৩৫ সালের পৌর কর্পোরেশন আইন পর্যন্ত গ্রেট ব্রিটেনে নারীদের ভোটদানে স্পষ্টভাবে নিষিদ্ধ করা হয়নি। ১৮৭২ সালে মহিলাদের ভোটাধিকারের জন্য লড়াই ন্যাশনাল সোসাইটি অফ উইমেনস সাফ্রেজ এবং পরবর্তীতে আরও প্রভাবশালী ন্যাশনাল ইউনিয়ন অফ উইমেনস ফ্রেজ সোসাইটিস (এনইউডব্লিউএসএস) গঠনের মাধ্যমে একটি জাতীয় আন্দোলনে পরিণত হয়। ইংল্যান্ডের পাশাপাশি ওয়েলস, স্কটল্যান্ড ও যুক্তরাজ্যের অন্যান্য অংশে নারীদের ভোটাধিকার আন্দোলন বেগবান হয়। আন্দোলনগুলি ১৯০৬ সাল নাগাদ নারী ভোটাধিকারের পক্ষে মনোভাব পরিবর্তন করে। এই সময়েই নারী সামাজিক ও রাজনৈতিক ইউনিয়ন (ডব্লিউএসপিইউ) গঠনের মধ্য দিয়ে সংগ্রামী অভিযান শুরু হয়েছিল।
১৯১৪ সালে প্রথম বিশ্বযুদ্ধের প্রাদুর্ভাবের ফলে সংগ্রামী ভোটাধিকার প্রচার সহ দলীয় রাজনীতি স্থগিত হয়ে গিয়েছিল। নীরবে তদবির চলেছিল। ১৯১৮ সালে একটি জোট সরকার জনপ্রতিনিধিত্ব আইন ১৯১৮ পাস করে, যা ২১ বছরের বেশি বয়সের সমস্ত পুরুষদের পাশাপাশি ৩০ বছরের বেশি বয়সী সমস্ত নারীরা যারা ন্যূনতম সম্পত্তির যোগ্যতা পূরণ করে তাদের ভোটাধিকার দেয়। এই আইনটি রাজনৈতিক ব্যবস্থায় প্রায় সমস্ত প্রাপ্তবয়স্ক পুরুষদের অন্তর্ভুক্ত করে ও নারীদের অন্তর্ভুক্তি শুরু করে, ৫.৬ মিলিয়ন পুরুষ এবং ৮.৪ মিলিয়ন নারীর ভোটাধিকারকে বিস্তৃত করে। ১৯২৮ সালে রক্ষণশীল সরকার জনগণের প্রতিনিধিত্ব (সমান ভোটাধিকার) আইন ১৯২৮ পাস করে ২১ বছরের বেশি বয়সী সকল ব্যক্তি, পুরুষ ও নারীর ভোটাধিকার সমান করে।
বোলিং

বোলিং হলো একটি টার্গেট খেলা এবং বিনোদনমূলক কার্যকলাপ, যেখানে একজন খেলোয়াড় একটি বল পিনের দিকে ঘুরিয়ে দেয় (পিন বোলিংয়ে) বা অন্য টার্গেট (টার্গেট বোলিংয়ে)। "বোলিং" শব্দটি সাধারণত পিন বোলিংকে বোঝায় (সাধারণত টেন-পিন বোলিং ), যদিও ইউনাইটেড কিংডম এবং কমনওয়েলথ দেশগুলিতে, বোলিং লক্ষ্য বোলিংকেও বোঝাতে পারে, যেমন লন বোল ।
পিন বোলিংয়ে, লক্ষ্য হল "লেন" নামে পরিচিত একটি দীর্ঘ খেলার পৃষ্ঠে পিনগুলিকে আঘাত করা। লেনগুলির একটি কাঠ বা সিন্থেটিক পৃষ্ঠ থাকে যার উপর প্রতিরক্ষামূলক লুব্রিকেটিং তেল বিভিন্ন নির্দিষ্ট তেলের প্যাটার্নে প্রয়োগ করা হয় যা বল গতিকে প্রভাবিত করে। একটি স্ট্রাইক অর্জন করা হয় যখন প্রথম রোলে সমস্ত পিন ছিটকে যায় এবং একটি অতিরিক্ত পিন দ্বিতীয় রোলে ছিটকে গেলে একটি অতিরিক্ত অর্জন করা হয়। পিন বোলিংয়ের সাধারণ প্রকারের মধ্যে রয়েছে টেন-পিন, ক্যান্ডেলপিন, ডাকপিন, নাইন-পিন এবং পাঁচ-পিন । ঐতিহাসিক গেম স্কিটলস হল আধুনিক পিন বোলিং এর অগ্রদূত।
টার্গেট বোলিংয়ে সাধারণত লক্ষ্য থাকে বলটিকে যতটা সম্ভব চিহ্নের কাছাকাছি নিয়ে যাওয়া। টার্গেট বোলিং এর পৃষ্ঠ ঘাস, নুড়ি, বা সিন্থেটিক হতে পারে। লন বাটি, বোস, কার্পেট বাটি, পেটাঙ্ক এবং বাউলের অন্দর এবং বহিরঙ্গন উভয় প্রকার থাকতে পারে। কার্লিং বাটিগুলির সাথেও সম্পর্কিত। 
৯০টিরও বেশি দেশে প্রায় ১২০ মিলিয়ন লোক বোলিং খেলে (একা মার্কিন যুক্তরাষ্ট্রে ৭০ মিলিয়ন সহ)।